**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՓԵՏՐՎԱՐԻ 4-Ի N 112-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. **Ֆինանսների նախարարություն**
 | 25.10.2021թ. N 01/8-3/17203-2021  |
| Ուսումնասիրելով Ձեր կողմից ս.թ. հոկտեմբերի 12-ի N ՄՆ/ԱԳ-2-4/40167-2021 գրությամբ ներկայացված «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ) հայտնում ենք հետևյալը.Նախագծով առաջարկվում է 4 ամսվա կտրվածքով 44 անձի աջակցության տրամադրում 68.0 հազ. դրամ, որի համար կպահանջվի 11,968.0 հազ դրամ: Շահառուներն են՝ Ադրբեջանի վերահսկողության տակ անցնելու պատճառով ՀՀ Սյունիքի մարզի Շուռնուխ և Որոտան բնակավայրերում հաշվառված կամ այդ հասցեում փաստացի բնակված քաղաքացիները, որոնք ընդգրկված են եղել դրամական աջակցության ծրագրում և ստացել են աջակցություն միանվագ 300.0 հազ. դրամ և 68.0 հազ. դրամ 6 ամիսների (2021 թվականի փետրվար-հուլիս ամիսների) համար: Քանի որ աջակցության նպատակը անշարժ գույքը կորցրած քաղաքացիներին աջակցությունն է, ուստի առաջարկում ենք նախագծին կից հիմնավորման մեջ հստակեցնել, որ բոլոր շահառուները դեռևս հանդիսանում են անշարժ գույքը կորցրած և չունեն նոր ձեռք բերված կամ կառուցված անշարժ գույք: Հակառակ պարագայում առաջարկում ենք շահառու դիտարկել միայն այն անձանց, ովքեր դեռևս հանդիսանում են անշարժ գույքը կորցրած և չունեն նոր ձեռք բերված կամ կառուցված անշարժ գույք: | Ընդունվել է:Նախագծի հիմնավորումը խմբագրվել է՝ ներառելով ՀՀ Սյունիքի մարզպետարանից ստացված 43 շահառուի վերաբերյալ տեղեկատվությունը:  |
| 1. **ՀՀ տարածքային կառավարման և ենթակառուցվածքների նախարարություն**
 | 22.10.2021թ.N ԳՍ/15.3/27464-2021 |
| «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ Տարածքային կառավարման և ենթակառուցվածքների նախարարությունն ընդհանուր առմամբ առարկություններ չունի։Միաժամանակ առաջարկում ենք քննարկել աջակցությունը օգոստոս-դեկտեմբեր ամիսներին տրամադրելու հնարավորությունը։Կից ներկայացնում ենք նաև ՀՀ Սյունիքի մարզպետարանի դիրքորոշումը։ Առդիր՝ էլեկտրոնային նյութ (կցված է Սյունիքի մարզպետարանի կարծիքը)։ | Ընդունվել է։Նախագծի 1-ին կետի 2-րդ ենթակետը խմբագրվել է՝ դիտարկելով աջակցության տրամադրումը 2021թ. օգոստոս-դեկտեմբեր ամիսների համար: |
| 1. **Ազգային անվտանգության ծառայություն**
 | 18.10.2021թ.N 11/791 |
| **«Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ և լրացումներ կատարելու մասին»** Կառավարության որոշման նախագծի վերաբերյալ ՀՀ ազգային անվտանգության ծառայությունն ունի հետևյալ դիտողությունները և առաջարկությունները.1. 1-ին կետի 5-րդ ենթակետում **«համակարգի (այսուհետ՝ ՍԷԿՏ)» բառերը փոխարինել «(այսուհետ՝ ՍԷԿՏ) համակարգի» բառերով:**
2. **Նույն կետի 6-րդ ենթակետում «ՍԷԿՏ-ի» հապավումը փոխարինել «ՍԷԿՏ համակարգի» բառերով:**
 | Ընդունվել է: Նախագծի 1-ին կետի 5-րդ և 6-րդ ենթակետերը խմբագրվել են: |
| 1. **ՀՀ Սյունիքի մարզպետարան**
 | 13.10.2021թ.N 01 //06821-2021 |
| **ՀՀ կառավարության «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ և լրացումներ կատարելու մասին»** որոշման նախագիծը ուսումնասիրվել է ՀՀ Սյունիքի մարզպետարանում: Նախագծի վերաբերյալ դիտողություններ և առաջարկություններ չեն եղել:Միաժամանակ Ձեզ ենք տրամադրում ծրագրի շահառուների ճշտված թվի վերաբերյալ տեղեկատվությունը՝ 2021 թվականի հոկտեմբերի 13-ի դրությամբ: | Ընդունվել է:  |
| 1. **ՀՀ արդարադատության նախարարություն**
 | 11.11.2021թ.N /27.3/36352-2021 |
| 1. «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ)1-ին կետի 2-րդ ենթակետով նախատեսվում է նոր խմբագրությամբ շարադրել Հայաստանի Հանրապետության կառավարության 2021 թվականի փետրվարի 4-ի N 112-Լ որոշման (այսուհետ՝ Որոշում) N 1 հավելվածի 2-րդ կետը: Գտնում ենք, որ այն ունի խմբագրման կարիք՝ նկատի ունենալով, որ ինչպես Նախագծի մյուս կարգավորումներից, այնպես էլ Նախագծի հիմնավորումից բխում է, որ Նախագծի նպատակն է շարունակել աջակցության տրամադրումը ևս 5 ամիս՝ **օգոստոս-դեկտեմբեր ամիսների համար**, մինչդեռ նախատեսված կարգավորումը վերաբերում է 2021 թվականի **սեպտեմբեր-դեկտեմբեր ամիսներին**, ինչի արդյունքում օգոստոս ամսվա վերաբերյալ կարգավորումը բացակայում է: | Ընդունվել էՆախագծի 1-ին կետի 2-րդ ենթակետով շարադրվող՝ N 1 հավելվածի 2-րդ կետում «սեպտեմբեր» բառը փոխարինվել է «օգոստոս» բառով: |
| 2. Նախագծի 1-ին կետի 4-րդ ենթակետով նախատեսված փոփոխությունն ունի վերանայման կարիք՝ նկատի ունենալով, որ տվյալ դեպքում կարգավորումը վերաբերում է մինչև դեկտեմբերի 1-ը ծնված երեխաներին, մինչդեռ N 1 հավելվածի 2-րդ կետի 1-ին ենթակետի համաձայն շահառու են հանդիսանում մինչև 2021 թվականի դեկտեմբերի 5-ը ներառյալ ծնված երեխաները: | Ընդունվել է Նախագծի 1-ի կետի 2-րդ ենթակետով շարադրվող՝ N 1 հավելվածի 2-րդ կետի 1-ին ենթակետում «դեկտեմբերի 5-ը» բառերը փոխարինվել են «դեկտեմբերի 1-ը» բառերով: |
| 3. Նախագծի 1-ին կետի 10-րդ ենթակետի «նոյեմբեր ամսվա ընթացքում» բառերի փոխարեն անհրաժեշտ է հստակ նշել, թե երբ է վճարումը կատարվելու: | Չի ընդունվելՖինանսավորման ամսաթիվը փոխկապակցված է անհրաժեշտ միջոցները պետական բյուջեից հատկացնելու ամսաթվին, որն այս պահին հնարավոր չէ հստակ նշել։ |
| 4. Նախագծի 2-րդ մասի 1-ին ենթակետն առաջարկում ենք նախատեսել որպես Նախագծի 3-րդ կետ: | Ընդունվել է Նախագծի 2-րդ մասի 1-ին ենթակետը համարակալվել է որպես՝ Նախագծի 3-րդ կետ |